钦定古今图书集成/明伦汇编/氏族典/第359卷 > 林正
## 钦定古今图书集成/明伦汇编/氏族典/第359卷 > 林正

按《万姓统谱》：“正字克全，莆田人。成化二年进士。授广
东道监察御史。正为人勤敏清慎，有气节，立朝论议
务持大体，不乐琐屑以沽名。九年奉命巡视山东，直
抵仪真一带河道，补罅濬湮，水涯皆令植柳，以固堤
岸，以庇行人，往来舟楫便之。巡按苏、松、常、镇四郡，绳
违雪枉，凛然有风裁。明年复巡按广东。至则首询民”
瘼，辄形于诗曰：“凤鸾自古高鹰隼，郡邑于今尚茧丝。”
此其爱民之心，隐然可见矣。阅月，忽遘疾，卒于南海
行台；年四十一。